**Avrikidňipen**

**andro Evropakero parlamentos**

**pre them Slovačiko repubľikakeri**

**O Informaciji vaš o voľičis**

I

O datumos the čiros kana ačhel avrikidňipen

Avrikidňipen andro Evropakero parlamentos pre them Slovačiko repubľikakeri ačhela

**Sombatone andro 25. majos 2019, le 7:00 orendar dži 22 :00 ori**

II

O čačipen avri te kidel

O čapipen avri te kidel andro Evropakero parlamentos pre them la Slavačiko repubľikakeri hin le dženo/občanos/ Slovačiko repupubľikakero, saves hin ľikerdo bešiben pre them Slovačiko repubľikakeri u saveske hin jekfrimeder 18 berš jeknasigeder pro avrikidňipnaskero ďives.

Čačipen avri te kidel andro Evropakero parlamentos pre them Slovačiko repubľikakeri hin the le občanos Slavačiko repubľikakero, saves nane ľikerdo bešiben pre them Slovačiko repubľikakero u hino pale avreter thema so hine andalo štaty ke Europakeri unija, u leskero ľikerdo bešiben hin pre them Slovačiko repubľikakeri u jekhnasigeder pro avrikidňipnaskero ďives leske ejla 18 berša u pro oda ďives hino pre them Slavačiko repubľikakeri,

Čačipen avri te kidel andro Evropakero parlamentos pre them Slavačiko repubľikakeri hin the le manušeš so dživel pre them Slavačiko repubľikakeri, u nane les ľikerdo bešiben pro them Slovačiko repubľikake ani pro thema aver štatenge andre Evropakeri unija, u jekhnasigeder pro avrikidňipnaskero ďives leske uľon18 berša u hino pre them Sloavčiko repubľikakeri.

Avri te kidel andro Evropakero parlamentos, sar hin kada isto avrikidňipen, šaj avritekidel ča andro jekh šatatos andale Europakeri unija.

Kana le dženes nane čačipen te kidel avri u leskeri osobno sloboda hiňi odcirdľi le zakonoha, bo hin kampeľipen te zaučaren sakodženengero (verejno) sasťipen.

III

O čačipen te jel avrikidno.

Vašo bičhado ko Evropakero parlamentos šaj jel podhazdno/ o avrikidno

* O manuš Slovačiko repubľikakero, saves hin jekhfrimeder 21 berša pro avrikidňipnaskero ďives u hin les ľikerdo bešiben pre them la Slovačiko repubľikakeri.
* O manuš andalo aver štatos andal Evropakeri unija, saveske hin 21 berš jekhnasigeder pro avrikidňipnaskero ďives, nasas leske odcirdno o čačipen te el avri kidno ko štatos kaj dživel andro Evropakeri unija, u ľikerdo bešiben les hin pre them la Slovačiko repubľikakeri.

Kandidatoske pro bičhado ko Evropakero parlamentos, andre savore šaty andre Europakeri unija šaj ačhel ča pre jekh tehm andro štatos ke Evropakeri unija.

Le manušes nane čačipen te jel avri kidno kana

* bešel andre bertena
* Sar o manuš hino čačipnaha odsudzimen vašo džanutno trestno keriben, te na sas oda odsudzimen činos zahladzimen
* le manušeske sas odcirdňi zor nane sposobilo tekeren čačipnaskere keribena

IV

Lekhaviben le manušes avreter štatostar andalo Evropakeri unija pro zosnamos le voľičenca

Le manušeš avreter štatostar andale Evropakeri unija, saves hin ľikerdo bešiben pre them Slovačiko repubľikakeri, lekhavel pro zosnamos le voľičenca,o gav o foros kaj leskero ľikerdo bešiben andalo štatos pale Evropakeri unija, pre leskeri žadosca the irišagos paťivale laveha.

E žadosca jekhetane irišagoha paťivale laveha l musaj tedel **jekhnasigeder 40 ďivesa** anglal o avrikidňipen(jekhnasigeder ko 15.apriľos 2019) avreter nane čačipen te lekhavel pro zosnamos le voľičenca.

O voľičis savo kamela te podhazdel ko Evropsko parlamentos u mangela pes pro zosnamos le voľičenca andro aver štatos andre Evropsko unija u jekhetane mangela pes pro zosnamos le voľičenca pre Slovačiko republika kerel prjestupkos, u chudel vaš o prjestupkos e pokuta 100 euri.

V

Avrikidňipnaskero prevkazis

O voľičis, saves hin ľikerdo bešiben pre phuv Slovačiko repubľikake u pro avrikidňipnaskero ďives našťi te del peskero lav pro gav, foros kaj leskero ľikerdo bešiben andro kidňipnaskero okrskos, u hino irindo pro zosnamos le voľičenca, **šaj mangavel gavutno urados le ľikerdo bešibnaha** kaj les te den o avrikidňipnaskero preukazis**.**

O gav, o foros pre žadosca le voľičiske dela o avrikidňipnaskero preukazis u pro zosnamos le voľičenca ela vyškrtnimen le irišagoha pal o da, hoj dine le voľičis avrikidňipnaskero prevkazis.

O avrikidňipnaskero prevkazis zaučarel čačipen pro irišagos pro zosnamos le voľičenca andro hoč savo avrikidňipnaskero okrskos.

O voľičis šaj mangel avrikidňipnaskero preukazis:

Korkoro, džala pro urados

Jeknasigeder pro agorutno buťakero ďives anglal o avrikidňipnaskero ďives (oda hin jekhnasigeder 24. 5. 2019 ) andro uradno čiros pro gav. O gav, o foros dela o prevkazis biodthoviben.

lekhavutno forma avke,

kaj e žadosca pro avrikidňipeskero prevkazis sas doručimen pro gav jekhnasigeder 15 ďivesa anglal o avrikidňipnaskero ďives.(oda hin jekhnasigeder 03.5.2019)

Elektroniko /i-majloha ) avke,

kaj te e žadosca pro avristhoviben arikidňipeskero preukazis sas doručimen imejloha pro gav

jeknasikheder 15 ďivesa anglal o avrikidňipenengro ďives.(oda hin jekhnasigeder 03.05.2019).

O gav pre kaja kampeľipena zverejninel pre peskero vebovo sidlos elektroniko imajlovo atresis predalo doavľipnaskere žadosci . Te o gav, o foros hino bial e vebovo sidlos, elektronicko imajlovo atresis thovna pre uradno tabla pro gav, foros .

Andre žadosca musaj te lekhaven kaja informaciji palo voľičis:

* Sar pes vičinel /o nav,/
* Rodno numeris, te džal pal o manuš avreter štatostar andale Evropakeri unija, saves hin ľikerdo bešiben pre them Slavačiko repubľikakeri, nane les pridzeľimen rodno numeris lekhavel o uľipnaskero numeris,
* Themutňi prislušnosca
* ľikerdo bešibnaskero atresis/gav, uľica, khereskero numeris/
* Korešpondenčno atresis, pre savo o gav foros bičhavela o avrikidňipnaskero preukazis

Predalo dženo splnomocnimen žadateľiha

šaj mangel o avrikidňipnaskero preukazis, jekhnasigeder agorutno ďives predalo avrikidňipnaskero ďives. (oda hin jeknasigeder 24.5.2019)

Andre žadosca musaj te lekhaven kaja informaciji palo voľičis:

* Sar pes vičinel /nav/
* Rodno numeris
* Themutňi prislušnosca
* Ľikerdo bešibnaskero atresis /gav, uľica, khereskero numeris/

O gav bičhavela o avrikidňipnaskero preukazos, voľičiske pro ľikerdo bešibnaskero atresis, the andre žadosca nadiňa avreter korešpondenčno atresis, jeknasigeder trin ďivesa pal koda sar doavľa e žadosca pro urados. O gav bičhavela avrikidňipnaskero preukazis, pro atresis, andale žadosca la poštaha doporučene ,, Andro vasta“.

Te o voľičis mangela la lekhavibno žadoscaha vaj elektronicko žadoscaha, hoj o avrikidňipnaskero prevkazis prelela leske aver dženo, musaj andre žadosca te lekhavel o le dženeskero nav, u numeris pale občansko prevkazis. Kaja dženo musaj te potverdziel peskere irišagoha le naveha hoj preiľa o avrikidňipnaskero prevkazis.

O voľičis, saveske sas avrithodo avrikidňipnaskero prevkazis, šaj avrikidel the andro avrikidňipnaskero kher kaj leske o prislušno ľikerdo bešibnaskero atresis, no šaj ča le avrikidňipnaskere prevkaziha

O avrikidňipnaskero prevkazis hino platno ča jekhetane le občansko prevkaziha vaj bešibnaskere prevkaziha le občanostar pale Evropakeri unija.

VI.

Sar te del peskero lav

O voľičis šaj te podhazdel pre them la Slavačiko repubľikakeri

* Andro avrikidňipnaskero okrskos, kaj hino irimen pro zosnamos le voľičenca
* Andro hočsavo avrikidňipnaskero okrskos le avrikidňipnaskere prevkaziha, vaj
* dromaduno doklados, te les nane ľikerdo bešiben pre them Slavačiko repubľikakeri ,u nadživel aňi pro thema aver štatendar andale Evropsko unija.

O voľičis sar avela andro avrikidňipnaskero kher, musaj tesikaven peskeri identita občansko prevkaziha abo bešibnaskere prevkaziha le občanostar andalo Evropakeri unija la okrskovake avrikidňipnaskerake komisijake. Te sas o avrikidňipnaskero preukazis avrithodo pre žadosca, sikhavela les jekhetane le občansko preukaziha abo bešibnaskere prevkaziha le občanostar andale Evropakeri unija, u o avrikidňipnaskero preukazis e okrskovo komisija lestar odlela. Paľis e okrskovo avrikidňipnsakeri komisija le voľičiskero numeris thovela andre kerekica pro voličengro zosnamos u dela le voľičiske e avrikidňipnaskeri kartka the e kopertka bial o pherďipen. Pre kopertka hin e uradno pečatka le gavestar, le forostar.

O voľičis saves nane ľikerdo bešiben pre them Slavačiko repubľikakeri u aňi pre aver them andale Evropakeri unija u doavľa pro avrikidňipnaskero ďives andro avrikidňipnaskero kher presikavela peskeri identita. Jov sikavla slovačikero dromaduno doklados u jekhetane okrskovake avrikidňipnaskera komisijake sikavla paťivalo irišagos palo ľikerdo bešiben pre aver them. O vzoros sar te lekhavel paťivalo irišagos palo ľikerdo bešiben thovla pro peskero vebovo sidlos o Ministerstvos andraľutno pherďipnaha la Slovačiko repuľikakero. E okrskovo avrikidňipnaskeri komisija ajses voľičis, lekhavela/irinla andre avrikidňipnaskero zosnamos le voľičenca, lekhavela andro leskero slovačikero doromaduno doklados u irišagos čačipnaha palo ľikerdo bešiben andre avreter them prithovel jekhetane pašo zosnamos le voľičenca. Paľis e okrskovo avrikidňipnaskeri komisija dela le voľičiske avrikidňipnaskeri kartka the kopertka bialo pherďipen. E kopertka hiňi zaučhardi le odtlačkoha pale uradno gaveskeri, foroskeri pečatka.

**O voľičis peskere irišagoha pro avrikidňipnaskero zosnamos le voľičenca, potverdzinel čačipen hoj preiľa avrikidňipnaskeri kartkica the e kopertka.**

Dojek voľičis musaj peršo tedžan pro osobitno than kaj pes prikerena avrikidňipnaskere kartkici u avke dela peskero lav/avrikidela. O Voľičis sar nadžala pro osobitno than, e okrskovo avrikidňipnaskeri komisija nadomukela te podhazdel / te del peskero lav.

O voľičis pro osobitno than predalo prikeribena thovla andre kopertka jekh avrikidňipnaskeri kartka biprikeribena, **vaj** pre jekh andalo avrikidňipnaskere kartkendar označinla u podhazdela jekhbuter duj kandidaten avke hoj thovla andre kerekica lengere šoroskere numera. Paľis e avrikidňipnaskeri kartka thovla o voľičis andre kopertka u avke andre avrikidňinaskeri baksica.

Pro voľičiskero mangavipen e okrskovo avrikidňipnaskeri komisija vaše namištes prikerďi avrikidňipnaskeri kartkica dela le voľičiske aver kartka. Namištes prikerďi avrikidňipnaskeri kartkica thovla o voľičis andre baksica kaj pes odthovkerna o avrikidňipnaskere kartkici bi o prikerďipena, vaj namištes prikerde,

O voľičis, sar našťi korkoro prikerel e avrikidňipnaskeri kartkica predalo teštoskeri, /saťipnaskeri chiba, vaj vaš o da hoj našťi genel, vaj te lekhavel/irinel a **phenela pal aďi situacija mek sigeder sar podhazdela la okrskovake avrikidňipnaskera komisijake,** šaj lel peha aver manušes pro osobitno than kaj pes prikeren o avrikidňipnaskere kartki. Oda aver manuš musaj te jel sposobilo, u kerela avke sar chudel o pokini jekhetane le zakonoha prikerel e avrikidňipnaskeri kartkica u thovela la andre kopertka; ajso manuš našťi avel členos ke okrskovo avrikidňipnaskeri komisija. Sa oduj džane sikľona mek sigeder sar džana pro osobitno than kaj pes prikeren o avrikidňipnaskere kartkici. O členos okrskovo avrikidňipnaskera komisijatar len sikavela sar teden peskero lav / sar avritekiden u the palo skutkos trestno činos te mosarena o avrikidňipnaskero čiros.

Vaš o voľičis la teštoskera chibaha , so našti thovel korkoro e kopertka andre avrikidňipňaskeri baksica, šaj te mangel aver voľičis mi thovel vaš leste, ale na o dženo la okrskovo avrikidňipnaskera komisijatar.

O voľičis, sar našti avel andre avrikidňipnaskero kher andalo zavažna, jekhbuter sasťipnaskere dovody, hin les čačipen te mangel gaveskero urados kaj pre avrikidňipnaskero ďives e okrskovo avrikidňipnaskeri komisija mi kerel o hazdňipen andre hordinďi avrikidňipnaskeri baksica, u oda šaj ča pro phuva andro obvodos avrikidňipnaskereskero okrskos, pre savo sas sthodži e okrskovo avrikidňipnaskeri komisija.

**O voľičis musaj te odthovel o kartky biprikeribena vaj namištes prikerde avrikidňipnaskere kartki andre zapečaťimen baksica predalo na prikerde, abo namištes prikerde avrikidňipnaskere kartki, inakšones kerela prjestupkos, vaš savo chudela e pokuta 33 euri. Te pes nakerla avrikidňipen andre avrikidňipnsakero kher, o voľičis namištes prikerde kartki abo kartki bial o prikeribena, čingerla len anglo jakha le dženenge andale krskovo komisija.**

\*\*\*

Aver informaciji ko avrikidňipena andre Evropakero parlamentos hine avrithode pro vebovo sidlos predal o Miňisterstvos andraľutno peheďipnaha la Slovačiko repubľikakero

http://www.minv.sk/?volby-ep